Author: Stefka Todorova
Last saved by: Petar Svetoslavov
Company: HP Inc.

П Р О Т О К О Л  № 25
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 10.11.2021 г. 

Днес, 10.11.2021 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ЗАМ. ПРЕДСЕДАТЕЛ:  Боян Новански 

           ЧЛЕНОВЕ:   Боян Магдалинчев 
	       Стефан Гроздев
	       Севдалин Мавров
Драгомир Кояджиков 

На заседанието присъстват: Стефка Тодорова и Светла Кирилова, главни експерти - съдебна администрация.

Д Н Е В Е Н   Р Е Д:

1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 11.10.2021 г. – 10.11.2021 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Приема за сведение справката с предварително изразено становище по повод исканията на председателите на съдилища за периода 11.10.2021 г. – 10.11.2021 г. и

ДАВА СЪГЛАСИЕ на председателите на съдилища за обявяване и провеждане на конкурс за назначаване на съдебни служители, както следва:
Окръжен съд - Велико Търново – 1 щ. бр. за „съдебен секретар“,
Окръжен съд - Плевен – 1 щ. бр. за „съдебен секретар“, заета по реда на чл. 68, ал. 1, т. 4 от КТ,
Окръжен съд - Ямбол – 1 щ. бр. за „съдебен секретар“,
Районен съд - Габрово – 1 щ. бр. за „съдебен секретар“,
Районен съд - Девня – 1 щ. бр. за „призовкар“, заета по реда на чл. 68, ал. 1, т. 4 от КТ,
Районен съд - Каварна – 1 щ. бр. за „съдебен секретар“, която ще се освободи на 01.01.2022 г.,
Районен съд - Разград – 1 щ. бр. „съдебен секретар“,
Районен съд - Сандански – 1 щ. бр. за „съдебен администратор“,
Районен съд - Силистра – 1 щ. бр. за „съдебен секретар“,
Районен съд - Стара Загора – 1 щ. бр. за „съдебен секретар“,
Районен съд - Тетевен – 1 щ. бр. за „призовкар“,
Административен съд - Пловдив – 1 щ. бр. „съдебен секретар,
Административен съд - Пазарджик – 1 щ. бр. „съдебен секретар“ и 1 щ. бр. „съдебен деловодител“.

ДАВА СЪГЛАСИЕ на председателите на съдилища за предприемане на действия по обявяване на конкурси за назначаване на съдебни служители на освободени длъжности и назначаване на съдебни служители по реда на чл. 68, ал. 1, т. 4 от КТ, както следва:
Окръжен съд - Бургас – 1 щ. бр. за „съдебен деловодител“,
Районен съд - Велико Търново – 1 щ. бр. „системен администратор“,
Районен съд - Добрич – 2 щ. бр. за „съдебен деловодител“,

ДАВА СЪГЛАСИЕ на председателите на съдилища за предприемане на действия по назначаване на съдебни служители, както следва:
Районен съд  Бургас – 1 щ. бр. „съдебен секретар“ при спазване разпоредбите на чл. 343 от ЗСВ и чл. 138 от ПАС,
Районен съд - Разград – 1 щ. бр. „чистач, той и куриер“, считано от 01.01.2022 г.,
Районен съд - Плевен – 1 щ. бр. „съдебен секретар“ чрез преместване на служител от ОС-Плевен,
Административен съд - Пловдив – 1 щ. бр. „чистач“,
Административен съд - Ямбол – 1 щ. бр. за „съдебен секретар“, при спазване разпоредбите на чл. 343 от ЗСВ и чл. 138 от ПАС.

ДАВА СЪГЛАСИЕ на председателя на Специализиран наказателен съд за преназначаване на съдебни служители, назначени по реда на чл. 68, ал. 1, т. 3 от КТ на 2 /две/ свободни щ. бр. за „съдебен секретар“ по реда на чл. 67, ал. 1, т. 1 от КТ.
За назначаванията на двете служителки са спазени нормативните изисквания – след проведен конкурс и чрез преместване от друг орган на съдебната власт.

ПРИЕМА за сведение уведомлението от председателя на Районен съд – Костинброд за извършената трансформация на 1 св. щ. бр. за длъжност „съдебен секретар“ в „съдебен деловодител“ и дава съгласие за провеждане на конкурс за назначаване на съдебен служител на 1 щ. бр. за длъжност „съдебен деловодител“. 

ПРИЕМА за сведение уведомленията от председателите на съдилища за назначени съдебни служители, както следва: 
Районен съд - Тетевен – 1 щ. бр. „съдебен секретар“, считано от 01.10.2021 г. и 1 щ. бр. „съдебен деловодител СИС“, считано от 06.10.2021 г.,
Военен съд - София – 1 щ. бр. „съдебен секретар“, считано от 27.10.2021 г.,
Военен съд - Сливен – 1 щ. бр. „съдебен секретар“, считано от 01.10.2021 г.

2. ОТНОСНО: Искане рег. индекс № ВСС-15158/05.11.2021 г. от председателя на Окръжен съд – Добрич за прехвърляне на 1 /една/ свободна щ.бр. за длъжност „системен администратор“ от щата на Окръжен съд – Варна по щата на Окръжен съд – Добрич.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да СЪКРАТИ 1 /една/ свободна щ. бр. за длъжност „системен администратор“ по щата на Окръжен съд – Варна.
2.2. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „системен администратор“ по щата на Окръжен съд – Добрич.
МОТИВИ: Решенията по точки 2.1 и 2.2 се вземат въз основа на съвместно искане от председателите на ОС-Варна и ОС-Добрич, в което е обоснована възможността да бъде намалена щатната численост на ОС-Варна и необходимостта от разкриване на една щ.бр. „системен администратор“ в ОС-Добрич. ОС-Добрич е с обща щатна численост на съда /съдии и служители/ 53 щ.бр., от които един системен администратор, отговарящ за 115 мрежови точки, а с възможността съдиите да работят с отдалечен достъп се е увеличил на 131 точки. ОС-Варна е с обща щатна численост /съдии и служители/ 184,5 щ.бр. и разполага с 5 щата за системни администратори единия от които е свободен. Предвид натовареността на двата съда, съотношенията съдебни служители общо спрямо съдиите, комисията счита предложението за целесъобразно. 
2.3. ИЗПРАЩА решението по точки 2.1 и 2.2 на комисия „Професионална квалификация и информационни технологии“ към Пленума на ВСС, за сведение.
2.4. ИЗПРАЩА решението по точки 2.1 и 2.2 на Комисия „Бюджет и финанси“ към Пленума на ВСС, за сведение.

3. ОТНОСНО: Решение на Комисия „Бюджет и финанси“ от 20.10.2021 г., т. 47 във връзка с предложение от Севдалин Мавров – член на ВСС и главния секретар на ВСС за сключване на граждански договор за оказване на експертна помощ на членовете на ВСС при осъществяване на връзки с медиите.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ОТЛАГА произнасяне по решението на Комисия „Бюджет и финанси” до получаване на становище от дирекция „Правна”. 
/Съгласно решение по протокол № 7/28.03.2019 г. Пленумът упълномощава главния секретар на ВСС да сключва граждански договори с физически лица след съгласуване с КСА при ПК и СК и КБФ/. 
3.2. ИЗПРАЩА решението по т. 3.1. на дирекция „Правна“ с молба да уведомят КСА-СК за взетото от тях решение.

ЗАМ. ПРЕДСЕДАТЕЛ 			
НА КОМИСИЯТА:         
 							   БОЯН НОВАНСКИ

ЧЛЕНОВЕ:	

Боян Магдалинчев …………...

Стефан Гроздев ..……………..

Севдалин Мавров ………………

Драгомир Кояджиков ..………….

Главен експерт-СА: …………………Ст. Тодорова